Universis presentes litteras inspecturis Hugo, Decanus Tornodorensis, salutem in Domino. Novitis quod in nostra presentia constitutus Jobertus Longue roc, de Tornodoro, Soliarius, et Jaquet, uxor ejus, recognoverunt eos vendidisse ad perpetuitatem heredibus defuncti Bernardi de Meso, ad opus fundationis altaris, quod fundaverunt dicti heredes in ecclesia canonicorum Tornodori pro remedio anime dicti Bernardi et antecessorum et successorum suorum, pro triginta libris Turonensis, de quibus dictus Jobertus et uxor ejus recognoverunt sibi esse plenam satisfactionem in pecunia numerata duas pecias terræ arabilis quorum una sita est ad Cortinetum juxta terram Guillelmi dicti Espingat, et altera sita est ad frigidam fontem juxta terram Ferrici de Tornodoro barbitonsoris, a presbitero qui dicto altari desserviat vel a successoribus ejus pacifice perpetuum possidendas. Promiserunt autem dicti venditores fide in manu nostra præstita corporali quod contra dictam venditionem per se vel per alias non veniet in futurum. Tenenturque per ratam fidem dictas terras dictis heredibus vel presbitero qui dicto altari deserviet erga omnes ad usus et consuetudines Tornodorenses garantire. Et quantum ad hœc tenenda et observanda dicti Jobertus et Jaqueta jurisdictioni nostræ se supposuerunt, quod nos ipso excommunicaremus ubicunque se dimittent vel transferrent. In cujusdem rei testimonium, ad petitionem dictorum Joberti et Jaquetæ, presentibus litteris sigillum nostrum diximus apponendum. Actum anno Domini MºCº Quinquagesima sexto, die martis ante Nativitatem Domini.